./data/phi0914/phi001/phi0914.phi001.perseus-lat2.xml
Titus Livius (Livy)
Fulvius Flaccus censor templum Iunonis Laciniae tegulis marmoreis							spoliavit, ut aedem, quam dedicabat, tegeret  tegulae ex senatus							consulto reportatae  Eumenes Asiae rex in senatu de Perseo Macedoniae							rege questus est; cuius iniuriae in populum Romanum referuntur  ob quas							bello ei indicto P  Licinius Crassus consul, cui mandatum erat, in							Macedoniam transiit, levibusque expeditionibus, equestribus proeliis, in							Thessalia cum Perseo * eventu pugnavit  inter Masinissam et							Carthaginienses de agro fuit lis  dies iis a senatu ad disceptandum							datus  legati missi ad socias civitates regesque rogandos, ut in fide							permanerent, dubitantibus Rhodiis  lustrum a censoribus conditum est:							censa sunt civium capita CCLXVII CCXXXI  res praeterea adversus Corsos							et Liguras prospere gestas continet